OzLabs/hebrew-wiki-articles huggingface dataset:
תחנת הרכבת של פיונגיאנג

תחנת פיונגיאנג (בקוריאנית: 평양역) היא תחנת הרכבת הראשית של פיונגיאנג, בירת קוריאה הצפונית.

התחנה ממוקמת ברובע צ'ונג שבעיר, ונפתחה לראשונה בשנת 1906.

== מידע כללי ==
אזור המתנה לנוסעים בקומה הראשונה, [[2014]]
תחנת הרכבת של פיונגיאנג היא תחנת הרכבת המרכזית של קוריאה הצפונית, ומשמשת כנקודת מוצא לנסיעה ליתר הערים המרכזיות של קוריאה הצפונית: סינוויג'ו, נאמפו, סריוון, קסונג, וונסן, המהונג וצ'ונגג'ין. 

תחנת הרכבת כוללת גם קישור לרכבת התחתית של פיונגיאנג ולחשמלית של פיונגיאנג. 

התחנה משמשת כנקודת היציאה של קווי הרכבת הבאים:
* קו פיונגבו: פיונגיאנג - קסונג.
* קו פיונגדוק: פיונגיאנג - קוסנג.
* קו פיונגנאם: פיונגיאנג - נאמפו.
* קו פיונגרא: פיונגיאנג - ראסון (רוסיה).
* קו פיונגוי: פיונגיאנג - סינוויג'ו (סין).

== מבנה התחנה ==
תחנת פיונגיאנג בשנת [[1920]]
מבנה תחנת הרכבת של פיונגיאנג נבנה במקור בשנת 1920.

במהלך מלחמת קוריאה נהרס מבנה התחנה כתוצאה מהפצצות חיל האוויר של ארצות הברית, ולאחר מכן נבנה מחדש בשנת 1958, בסגנון קלסיציזם סטליניסטי.

מבנה התחנה כולל שלוש קומות מעל לקומת הקרקע, וכן קומת מרתף:
* בקומת הקרקע ממוקמת עמדה למכירת כרטיסים המיועדת עבור עובדי ופקידי ממשלת קוריאה הצפונית בלבד.
* בקומה הראשונה ממוקמים חדר המתנה, שירותים, עמדה ציבורית למכירת כרטיסים וגישה לרציפי הרכבות השונים (קיימים 5 רציפים).
* בקומה השנייה ממוקמים משרדי עובדי התחנה.
* בקומה השלישית ממוקם משרד מנהל התחנה.

== היכן אתה, גנרל יקר? ==
מדי יום בשעות הבוקר, מערכת הרמקולים העוצמתית של התחנה מנגנת את הלחן הצפון-קוריאני ״היכן אתה, גנרל יקר״, אשר לכאורה הולחן על ידי המנהיג העליון של קוריאה הצפונית, קים ג'ונג-איל.

הלחן משמש כקריאת השכמה לתושבי פיונגיאנג בשעות הבוקר, ונשמע היטב בכל רחבי העיר. 

==ראו גם==
* רכבות בקוריאה הצפונית

== קישורים חיצוניים ==

==הערות שוליים==

קטגוריה:פיונגיאנג: מבנים
קטגוריה:קוריאה הצפונית: תחבורה
פיונגיאנג
פייראנג'לו גרניאני

פייראנג'לו גרניאני (באיטלקית: Pierangelo Garegnani; 1930–2011) היה כלכלן איטלקי ופרופסור באוניברסיטת רומא טרה ברומא. הוא שימש כמנהל במרכז ללימוד ודוקומנטציה של כתביו של הכלכלן האיטלקי-בריטי פיירו סראפה (Centro Piero Sraffa di Studi e Documenti at the Federico Caffè School of Economics) וגם מבקר של העבודות והמסמכים שהשאיר סראפה לספריית רן (Wren Library) שבאוניברסיטת קיימברידג', אנגליה. גרניאני היה אחד מהמבקרים המובילים של הכלכלה הנאו-קלאסית. הוא פרסם מספר ספרים ומאמרים על התאוריה הכלכלית הקלאסית, במרכזם תאוריות מריקארדו ועד סראפה, המציעים בסיס תאורטי אלטרנטיבי לניתוח הכלכלה הקפיטליסטית. תקציר תרומותיו לכלכלה פורסם על ידי החברה הכלכלית המלכותית (Royal Economic Society).

== הערות שוליים ==

קטגוריה:כלכלנים איטלקים
קטגוריה:בוגרי אוניברסיטאות באיטליה
קטגוריה:איטלקים שנולדו ב-1972
קטגוריה:איטלקים שנפטרו ב-2011
אסטוניה באירוויזיון לרוקדים צעירים

אסטוניה השתתפה בתחרות האירוויזיון לרוקדים צעירים 4 פעמים, ב-1993, ב-1997, ב-2001 וב-2003. מאז לא השתתפה יותר בתחרות.

== הרקדנים והריקודים שייצגו את אסטוניה באירוויזיון לרוקדים צעירים ==
{| class="wikitable sortable"
!שנה
!אמן
!ריקוד
!כוריאגרף
!חצי גמר
!גמר
|-
|1993
|סטניסלב ירמקוב ולואנה גיאורג
|לא ידוע
|לא ידוע
| -
|לא העפילו לגמר
|-
|1997
|מרי סביצקי
|לא ידוע
|לא ידוע
| -
|לא העפילה לגמר
|-
|2001
|סרגיי אפקין
|"Franz Variation from Coppelia"
|א. סיינט-לאון
| -
| -
|-
|2003
|מריה סלטסקאג'ה
|"Swan Lake"
|מ. פטיפה
| -
| -
|}

== ראו גם ==
* האירוויזיון לרוקדים צעירים
* אסטוניה באירוויזיון

== קישורים חיצוניים ==
* [http://www.youngdancers.tv/ Eurovision Young Dancers] 

קטגוריה:אירוויזיון לרוקדים צעירים
קטגוריה:אסטוניה: תרבות
קרואטיה באירוויזיון לרוקדים צעירים

קרואטיה השתתפה בתחרות האירוויזיון לרוקדים צעירים פעם אחת בלבד, ב-2011.

== הרקדנים והריקודים שייצגו את קרואטיה באירוויזיון לרוקדים צעירים ==
{| class="wikitable sortable"
!שנה
!אמן
!ריקוד
!כוריאגרף
!חצי גמר
!גמר
|-
| 2011
| גריגור באזדאר
| "Under the Skin"
| ולנטינה איוונקוביץ' פלייקן
| -
| לא העפיל לדואט הגמר
|}

== ראו גם ==
* האירוויזיון לרוקדים צעירים
* קרואטיה באירוויזיון

== קישורים חיצוניים ==
* [http://www.youngdancers.tv/ Eurovision Young Dancers]

קטגוריה:אירוויזיון לרוקדים צעירים
קטגוריה:קרואטיה: תרבות
רמי לוי TV

רמי לוי TV היה שירות טלוויזיה של חברת רמי לוי שיווק השקמה בשיתוף פעולה עם חברת HOT.

באוגוסט 2019 עצרה החברה את פעילותה בעקבות הפסדים.

== תכנים ==
החברה הציעה ספריית סדרות ישראליות של HOT, סדרות, סרטים ו-35 ערוצי טלוויזיה המועברים דרך ממיר ייעודי.

== ערוצים ==

=== ערוצי ספורט ===
* ערוצי הספורט של ערוץ הספורט: 5STARS • 5LIVE • 5GOLD • 5PLUS • 5SPORT
* ערוצי הספורט של צ'רלטון: ספורט 1 HD • ספורט 2 HD • ספורט 3 HD • ספורט 4 HD

== הערות שוליים==
* 

קטגוריה:ישראל: טלוויזיה רב ערוצית
קטגוריה:רמי לוי
הבית בקצה הרחוב

הבית בקצה הרחוב (באנגלית: House at the End of the Street) הוא סרט מתח פסיכולוגי אמריקאי, אשר בוים על ידי מארק טונדראי. תסריטו נכתב על ידי דייוויד לואקה וג'ונתן מוסטו. הסרט יצא לאקרנים ב-21 בספטמבר 2012, בהפצתה של פילם ניישן אנטרטיינמנט.

אף על פי שצילומי הסרט הסתיימו בשנת 2010, רלטיביטי מדיה לא אפשרו את הקרנת הסרט בבתי הקולנוע עד 2012.

== עלילה ==
שרה קאסידי שעובדת בענף הרפואה (אליזבת שו) ובתה בת השבע עשרה (ג'ניפר לורנס), עוברות לשכונה חדשה בפרברים בעיר נידחת, כמה מטרים מבית בו התרחש רצח זוג הורים על ידי בתם קארי-אן (אווה לינק). בתם של הנרצחים נעלמה בפתאומיות, אבל אחיה, ריאן, עוד חי בבית בו קרה הרצח.

כאשר ריאן פוגש את אליסה קאסידי הוא מנסה ליצור ביניהם אינטראקציה והיא בתגובה, נרתעת ומנסה לשכוח אותו מפאת זאת ששמעה כי הוא אחיה של קארי-אן. לבסוף, נקלעת אליסיה לתוך כל הסיפור וככל שהזמן עובר היא מגלה מה קרה באמת באותו ערב הרצח ומה עלה בגורלה של קארי-אן.

== שחקנים ==
*ג'ניפר לורנס - אליסה קאסידי
*מקס ת'יריוט - ריאן ג'ייקובסון
*בובי אוסבורן - ריאן הצעיר
*אליזבת שו - שרה קאסידי
*גיל בלוז - הקצין ביל ויבר
*אווה לינק - קארי-אן
*נולן ג'רארד פאנק - טיילר ריינולדס
*ג'ורדן האייס - פגי ג'ונס
*קריסטה ברידג'ס - מרי ג'ייקובסון
*ג'ון הלי - ג'ון ג'ייקובסון
*גרייס טאקר-דוגואי - קארי-אן ג'ייקובסון

== הפקה ==
במקור, צילומי הסרט היו צריכים להתחיל כבר בשנת 2003, בבימוים של ריצ'רד קלי וג'ונתן מוסטו. מסיבה לא ברורה נדחו צילומי הסרט ב-9 שנים, עד שנת 2010. בשנהזט הוכרז כי הבמאי החדש של הסרט יהיה מארק ונדראי.

הצילומים החלו ב-2 באוגוסט 2010 עד ה-3 בספטמבר 2010, בכמה מקומות באונטריו.

== הוצאה ==
הסרט היה צריך לצאת לאקרנים כבר בפברואר 2012, אך לבסוף נדחה ויצא שבעה חודשים לאחר מכן. בארצות הברית וקנדה יצא הסרט לאקרנים ב-21 בספטמבר 2012. בשוודיה יצא הסרט לאקרנים ב-30 בינואר 2013, ובספרד ב-28 באוגוסט 2013.

הדי וי די של הסרט יצא ב-8 בינואר 2013, בגרסה רגילה ובגרסת בלו ריי.

== פרסים ומועמדויות ==
{| class="wikitable"
!שנה
!טקס פרסים
!קטגוריה
!מועמדות
!תוצאה
|-
|2012
|פרס במאי הגילדה של קנדה
|ערכית הסאונד הטובה ביותר
|מארק גינגראס, ג'ון ד' סמית',קתרין האלידיי, טום ביאליק, ג'יימס רוב, דייל לנון
|
|-
|2013
|פרס בחירת הקהל
|השחקנית האהובה ביותר
|ג'ניפר לורנס
|
|-
|2013
|פרסי הסרטים והטלוויזיה של MTV
|Best Scared-As-S**t Performance
|ג'ניפר לורנס
|
|-
|2013
|פרסי ASCAP
|פרס עבור סרט
|תיאו גרין
|
|}

==קישורים חיצוניים==

==הערות שוליים==

קטגוריה:סרטי אימה אמריקאיים
קטגוריה:סרטי אימה מ-2012
קטגוריה:סרטי מותחן אימה אמריקאיים
קטגוריה:סרטי פלישה לבית
קטגוריה:סרטים על נקמה
רוני בוסאני

רוני בוסאני (נולד ב-25 בנובמבר 1956) הוא כדורסלן עבר ומאמן כדורסל ישראלי, ששיחק ואימן בקבוצות בכירות בליגת העל הישראלית ובנבחרות ישראל. משמש פרשן כדורסל בתקשורת.

== ביוגרפיה ==
נולד בתל אביב לזוג עולים מתימן, למד בבית ספר "בלפור". שירת בצה"ל בגדוד קשר אמ"ן.

כשהיה בן 17 שיחק בסרט "עיניים גדולות" בבימויו ובכיכובו של אורי זוהר, לצד אריק איינשטיין.

במקביל להיותו שחקן כדורסל ומאמן, הוא עובד בבנק דיסקונט בתחום שוק ההון. היה אחד מנציגיו של הבנק כמבצע במסחר הפומבי בבורסה לניירות ערך.

נכון לשנת 2018 הוא מנהל מדור ניהול תיקים בבנק.

מתגורר בראשון לציון עם בת זוגו ספיר, ולו שלושה ילדים.

=== כדורסל - קריירת המשחק ===
בגיל 11 הצטרף לקבוצת הילדים של מכבי תל אביב, ושיחק שם בכל קבוצות שלבי המעבר: ילדים, נערים, נוער, מכבי דרום ובוגרים. בעונת 1978/79 שיחק בקבוצת הבוגרים של מכבי תל אביב תחת המאמן רלף קליין, לצד השחקנים מיקי ברקוביץ', מוטי ארואסטי, אולסי פרי ועוד. בוסאני זכה עמה באליפות הליגה ובגביע המדינה.
ממכבי תל אביב עבר לשחק בקבוצות נוספות כגון מכבי רמת גן לצדו של דורון ג'מצ'י, הפועל רמת גן ביחד עם סטיב קפלן, אביגדור מוסקוביץ' ועוד, ובמכבי ראשון לציון ביחד עם מיקי ברקוביץ' וחיים זלוטיקמן.

בעונת 1990–1991 היה הקלע הטוב בליגה, עם 55.3 אחוזי קליעה משלוש נקודות, 90 אחוזי קליעה מהעונשין ו-69 אחוזי קליעה משתי נקודות.

=== קריירת האימון בליגת העל ===
עם פרישתו כשחקן פעיל בסיום עונת 1992/3 שימש עוזר מאמן של משה ויינקרץ בקבוצת מכבי ראשון לציון, ובעונה לאחר מכן היה עוזרו של פיני גרשון, ואז שוב אימן תחת ויינקרנץ.

בעונת 1995/96 מונה למאמן ראשי במכבי ראשון לציון; בעונת 1997/98 שימש מאמן ראשי באליצור גבעת שמואל; בעונת 1998/99 היה מאמן ראשי בהפועל תל אביב; בעונת 2000/01 היה מאמן ראשי במכבי ראשון לציון; בעונות 2004 עד 2006 שימש מאמן ראשי בא"ס רמת השרון; בעונת 2006/07 היה מאמן ראשי בעירוני אשקלון, והיה המאמן הראשון בארץ שזכה בגביע ווינר; בעונת 2007/08 היה מאמן ראשי בעירוני נהריה, והגיע עם הקבוצה לפיינל פור; בעונת 2012/13 חזר לאמן את מכבי ראשון לציון. בשנת 2013, טרם פתיחת העונה, הודיע על התפטרותו רצונו להפסיק לאמן.

=== קריירת האימון בנבחרות ישראל ===
בשנים 1999–2005 שימש בוסאני מאמן ראשי של נבחרת ישראל עד גיל 16 (קדטים), ולקח חלק בארבע אליפויות אירוע לנוער. בשנים אלו היה שותף בגידול שחקנים, כגון עומרי כספי, גל מקל, יוגב אוחיון, אבי בן שימול, שון דניאל ועוד. 
בשנים 2007–2009 היה עוזר מאמן של צביקה שרף בנבחרת הלאומית של ישראל, במהלכן שותף בשתי אליפויות אירופה.
בשנים 2009–2011 היה מאמן ראשי של הנבחרת האולימפית של ישראל. השתתף עם הנבחרת באוניברסיאדה שנערכה בסין בשנת 2011.

== קישורים חיצוניים ==
* 
* [http://www.cadursela.co.il/Dictionary_Value.asp?id=119&Category=148&Dad=148 בוסאני, רוני - מקורזל ובלי פוני], כדורסלע, נלקח ב-7 באוקטובר 2018.

== הערות שוליים ==

קטגוריה:כדורסלנים ישראלים
קטגוריה:מאמני כדורסל ישראלים
קטגוריה:כדורסלני מכבי תל אביב
קטגוריה:כדורסלני מכבי ראשון לציון
קטגוריה:כדורסלני הפועל רמת גן
קטגוריה:מאמני מכבי ראשון לציון
קטגוריה:מאמני הפועל תל אביב בכדורסל
קטגוריה:מאמני עירוני נהריה
קטגוריה:תל אביב-יפו: ספורטאים
קטגוריה:פרשני כדורסל ישראלים
קטגוריה:מאמני מכבי גבעת שמואל
קטגוריה:בוגרי בית הספר בלפור (תל אביב)
קטגוריה:עובדי בנק דיסקונט לישראל
קטגוריה:ישראלים שנולדו ב-1956
בנו צור

בנו (בנימין) צור (צוקר) (1908–1984) היה המפקד השני של גלי צה"ל, בדרגת רב-סרן,<ref></ref> מנובמבר 1952 ועד אוגוסט 1965.

== ביוגרפיה ==
צור נולד ב-1908 באושוויינצ'ים, שבגליציה, פולין. ב-1912 הגרה משפחתו לברלין לאזור בו התגוררו מהגרים רבים מהאוסטיודן, שם גדל והתחנך. עם פרוץ מלחמת העולם הראשונה התגייס אבי המשפחה, מרדכי, לצבא האוסטרו-הונגרי, והמשפחה חזרה לפולין. ב-1915 חזרו האם ושלושת הילדים לגרמניה, והאב הצטרף בתום המלחמה. צור הושפע מאוד מהאנטישמיות של השכנים הגויים ומההתנשאות של יהודי גרמניה הוותיקים, ה"יקים".

בילדותו התחנך צור, בחלק מהזמן, ב"יידישע פולקסהיים" – מרכז קהילתי יהודי שעסק בשיקום ובחינוך ילדים ובני נוער עזובים מקרב יהודי מזרח אירופה, שאותו ייסד ב 1916 ד"ר זיגפריד להמן. תפיסתו החינוכית של להמן כללה קרבה לאדמה ולטבע, טיפוח האמנויות ובמיוחד המוזיקה.

משפחת צוקר ניהלה אורח חיים מסורתי, ובנו, בנוסף ללימודיו בתיכון הכללי, למד יומיום, עד גיל 15, גם בבית ספר יהודי – תלמוד תורה. בגמר לימודיו בבית הספר התיכון יצא להכשרה בחווה של תנועת הנוער "בלאו-וייס" – תכלת לבן. מאוחר יותר למד צור כשנתיים וחצי בבית הספר הגבוה לחקלאות בברלין. אולם מסיבות כלכליות לא סיים את לימודיו והחל לעבוד בסוכנות שארגנה הופעות של אומנים וקונצרטים. מינואר 1931 ועד אפריל 1933 היה לעוזר למנהל פרסום, ומאוחר יותר למנהל פרסום בעיתונים. מפברואר 1933 ועד ספטמבר 1933 היה בהכשרה חקלאית בדנמרק.

==בארץ ישראל==
באוקטובר 1933 עלה לארץ ישראל והצטרף לקיבוץ רמת הכובש, בה היה פועל בפרדס, אחראי על פעילות תרבותית, מרכז קניות וגזבר. מאפריל 1940 ועד אוקטובר 1941 עבד במזכירות הקיבוץ המאוחד בהקמה של הוצאת הקיבוץ המאוחד.

בנובמבר 1941 התגייס לצבא הבריטי, ליחידת התובלה 176. הוא שירת במצרים עילית, במדבר המערבי עד טריפולי, במלטה ובאיטליה. מספטמבר 1944 עד 1946, ניהל עיתון עברי: "לחייל".

ביולי 1946 השתחרר מהצבא הבריטי וחזר לרמת הכובש ובאוגוסט 1948 התגייס לצה"ל כעוזר לקצין אומנות במחלקת התרבות. מאוחר יותר כיהן כקצין אומנות וכקצין מטה בענף ההסברה עד נובמבר 1952. מנובמבר 1952 ועד אוגוסט 1965 היה מפקד גלי צה"ל.

=== פיקוד על גלי צה"ל ===
צור, בהיותו רב-סרן החל לפקד על התחנה ב-1952, כשהתחנה הייתה בת שנה וחצי. באותה עת שידרה התחנה במשך שלוש שעות ביום, בין שבע לעשר בערב. תקציב התחנה היה זעום.

בתקופת ניהולו של צור הוכנסו שידורים ישירים מהאולפן ומניידות שידור, שידור חי ממצעד יום העצמאות, מצעד פזמונים עברי ולועזי, תוכניות אקטואליה ושעשועון רדיו. כן הוכנסה תוכנית "הערב": תוכנית ראיונות בשידור חי בהנחיית טלילה בן-זכאי ומשה בן-אפרים ומאוחר יותר שייקה בן-פורת. אנשים הוזמנו לאולפן ודיברו על נושאים שונים. לתוכנית היה מזכיר בשם "ליאו", שמדי פעם התערב במבטא "ייקי", שעשה כל עבודה בתחנה והיה זה צור עצמו.

אחת מאבני הדרך שהתחילו בתחנה אז, הייתה התוכנית "משפחת שמחון", תסכית רדיו הומוריסטי ואקטואלי. התוכנית נכתבה ובוימה על ידי משה בן אפרים והשתתפו בה שמואל רודנסקי, עודד קוטלר ואחרים.

=== אחרי השחרור ===
בתום 13 שנים כמנהל "גלי צה"ל" נשלח צור לשמש כקונסול תרבות בפילדלפיה. שם, בין השאר, שידר לישראלים.

בשובו, בתום כשלוש שנים, היה מנהל אדמיניסטרטיבי של להקת בת-שבע.

==חיים אישיים==
היה נשוי לחנה (בתו של דוד זכאי) ואב לבת.

== הערות שוליים ==

2018 10
קטגוריה:מפקדי גלי צה"ל
קטגוריה:ישראלים ילידי פולין
קטגוריה:אנשי העלייה החמישית
קטגוריה:מנהלים ישראלים
קטגוריה:ישראלים שנולדו ב-1908
קטגוריה:ישראלים שנפטרו ב-1984
מלון ג'ורג' ופונדק עולי הרגל

מלון ג'ורג' ופונדק עולי הרגל (באנגלית: George Hotel and Pilgrims' Inn) בגלסטונברי בסאמרסט באנגליה נבנה בשלהי המאה ה-15 לארח מבקרים למנזר גלסטונברי. המבנה מוגדר כבניין רשום דרגה I. נטען כי הוא הפאב העתיק ביותר שנבנה בדרום-מערב אנגליה.

המבנה היה ידוע פעם כ"פונדק עולי הרגל", אבל במאה ה-19 המבנה היה ידוע כ"מלון ג'ורג'". השם הנוכחי משמר את שניהם. התיעוד הראשון על המבנה הוא מ-1439 כשהדייר היה נ. קיינג' (N. Kynge). ב-1493 נתן אב המנזר ג'ון סלווד (John Selwood) את הבניין ה"חדש" למנהל המנזר (abbey chamberlain). לאחר פירוק המנזרים באנגליה עבר המבנה לבעלותו של דוכס סאמרסט. ב-1562, כאשר ג'ורג' קאודרי (George Cowdrey) שכר את הבניין ל-21 שנים, הוא תואר כ"במצב הרס כה רב שבמקרה שלא יבוצעו שיפוצים בתוך כמה שנים לא ישולמו דמי השכירות", אבל כלל "שש מיטות עם ריפודי נוצות". ב-1658 הנכס עבר חלוקה והותקנה טחנה מופעלת בכוח סוסים לטחינת לתת. הבניין גם שימש למפגשים למשל של הקווייקרים ב-1691.

החזית של הבניין בן השלוש הקומות מחולקת לשלוש שכבות של פנלים עם תחרת חלונות. מעל צד ימין של קשת הכניסה יש שלושה פנלים מגולפים הנושאים את שלט האצולה של המנזר ואדוארד הרביעי, מלך אנגליה. הבניין מכוסה בפנלים של אבן, כשעבודת הגילוף דומה למה שהיו מגלפים בעץ בזמן שבו נבנה הבניין. עמודי האבן משקפים את סידור האולמות והחדרים בתוך הבניין. לפני הגמלונים של הגג יש מעקה עם שינות יחד עם מגדל פעמונים מעליו. פנים המבנה כוללים גרם מדרגות סביב עמוד מרכזי מאבן ומתחת לבר יש מרתפים גדולים.

למבנה יצא שם של רדוף רוחות.

==קישורים חיצוניים==

==הערות שוליים==

קטגוריה:גלסטונברי
קטגוריה:אנגליה: מבנים רשומים דרגה I
Surviving the Summer

Surviving the Summer (בעברית: לשרוד את הקיץ) הוא המיני-אלבום השני של הזמרת-יוצרת האוסטרלית איגי אזליה. המיני-אלבום יצא לאור ב-3 באוגוסט 2018 על ידי חברת התקליטים איילנד רקורדס.

עם יציאתו נכנס המיני-אלבום אל המקום ה-13 במצעד האלבומים הדיגיטליים, וה-144 במצעד הבילבורד 200.

== רקע והפקה ==
המיני-אלבום הופק על ידי ג'ון דיגוויד, ניק מויר, GT, וואליס ליין, ליאי קארי, סמואל ג'ימנז ואריק וויבר. פיצ'פורק סקרו את המיני-אלבום והעניקו לו ציון של 4.3 מתוך 10 בסך הכול. אולמיוזיק סקרו אותו גם כן, והעניקו לו שלושה כוכבי זהב.

במקור, היה צריך לצאת אלבומה השני של אזליה, Digital Distortion אך לאחר מספר רב של דחיות הוחלט כי המיני-אלבום יופץ במקומו. בנוסף לכך, היה צריך "Savior" לתפקד כסינגל הראשון מתוך המיני-אלבום, ולבסוף לא צורף אליו ולא יצא כסינגל מתוכו.

== רשימת רצועות ==

== מיקומי שיא ==

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
| rowspan="2" |3 באוגוסט 2018
| rowspan="2" |הורדה דיגיטלית
| rowspan="2" |איילנד
|
|}

== קישורים חיצוניים ==

==הערות שוליים==

קטגוריה:אלבומי וידאו מ-2018
קטגוריה:מיני-אלבומים מ-2018
קטגוריה:אלבומי איגי אזליה
קטגוריה:אלבומי וידאו באנגלית
קטגוריה:מיני-אלבומים באנגלית
קטגוריה:אלבומים שהופקו על ידי רוני ג'יי
קטגוריה:מיני-אלבומי חברת איילנד רקורדס
פירמיקוס מטרנוס

יוליוס פירמיקוס מטרנוס (בלטינית: Iulius Firmicus Maternus) היה סופר לטיני ואסטרולוג חשוב, שקיבל חינוך קלאסי פגני שעשה אותו בקי ביוונית עתיקה. הוא חי בתקופת שלטונו של הקיסר קונסטנטינוס (306–337 לספירה) ויורשיו. הקריירה המשולשת שלו עשתה אותו לעורך דין ציבורי, אסטרולוג, ובסופו של דבר לאפולוגיסט נוצרי .

== חייו וחיבוריו ==
משפט הסיום של כתב היד היחיד ששרד של חיבורו "על שגיאתן של דתות מחללות קודש" (De errore profanarum religionum) מציין את שמו: "Iulius Firmicus Maternus V[ir] C[larissimus]", ובכך מזהה אותו כחבר הסנאט הרומי. הוא היה גם מחברו של הטקסט המפורט ביותר על אסטרולוגיה רומית, "שמונה ספרים על אסטרולוגיה" (Matheseos libri octo), שנכתב בשנים 334–337 לערך, שכתבי יד שלו מזהים אותו גם כ-"Iunior" ו"סיקולוס" ("מסיקיליה"). המכתש הירחי פירמיקוס  נקרא כך לכבודו.

ה"מתסאוס" (Matheseos) הוקדש למושל קמפאניה, לוליאנוס מאווריטוס , שהידע שלו בנושא העניק השראה לפירמיקוס. הוא עודד אותו ותמך בו בעת שחיבר את המדריך הזה. זהו אחד המדריכים המפורטים האחרונים על אסטרולוגיה "מדעית", שהיה נפוץ במערב לפני הופעתם של טקסטים ערביים במאה ה-12. אוגוסטינוס, שנמשך לאסטרולוגיה בנעוריו באמצע המאה ה-4, מחה קשות נגד הכפירות של המחקר, בין היתר על בסיס השקפתו כי הצמחים היו אלוהיים, אך גם בשל סיבות רציונליות, כמו למשל הקריירות הסוטות זו מזו אצל תאומים.

פירמיקוס מזכיר בחיבורו האסטרולוגי ארבע פעמים את אברהם כסמכות אסטרולוגית, כאשר בראשונה מביניהן הוא מציין את שמו לצד סופרים אסטרולוגים ידועים.

סביב שנת 346 הוא חיבר את "על שגיאתן של דתות", אותו הקדיש לקיסרים השותפים קונסטנטיוס השני וקונסטנס , בניו של קונסטנטינוס. החיבור שרד. פירמיקוס לועג בו לאמונות והטקסים הדתיים של פגנים ומפציר בקיסר לבער את הדתות הישנות כמשימה קדושה שתתוגמל על ידי אלוהים. בחלק הראשון (פרקים 1–17) הוא תוקף את המטרות השקריות של הפולחן בקרב הכתות המזרחיות; בחלק השני (פרקים 18–29) הוא דן במספר ביטויים וטקסים הקשורים בכתות המסתורין היווניות-רומיות , בתשומת לב ועוינות מיוחדת כלפי מעשים הומוסקסואליים לכאורה.

עבור הקוראים במאה ה-19, החיבור "על שגיאתן של דתות" סיפק ניגוד כה חריף לספרו של פירמיקוס על אסטרולוגיה ("מתסאוס"), עד ששני החיבורים יוחסו בדרך כלל לסופרים שונים. אלא שקליפורד הרשל מור (Clifford Herschel Moore) זיהה את מחברו היחיד של שני החיבורים, באמצעות בחירות אופייניות של אוצר מילים ותחביר, בעבודת גמר בפיקוחו של אדוארד וולפלין . תאודור מומזן הראה כי ה"מתסאוס" נתחבר בשנת 336 ולא ב-354, כפי שנטען קודם לכן, ובכך הקדים את החיבור הזה לזמן מוקדם יותר מזה של "שגיאתן של דתות". קוראים מודרניים הסבורים שאסטרולוגיה סותרת את הנצרות הקדומה, טוענים כי הוא נכתב לפני שפירמיקוס המיר את דתו לנצרות.

החיבור הנוצרי שמור בכתב יד יחיד מביבליותקה פלטינה , כיום בספריית הוותיקן. הוא נדפס לראשונה בשטרסבורג בשנת 1562 ומאז הודפס שוב מספר פעמים, הן בנפרד והן בשילוב עם כתביהם המרובים של מרקוס מינוקיוס פליקס, קיפריאנוס או ארנוביוס הצעיר .

==קישורים חיצוניים==

* David McCann, [http://www.skyscript.co.uk/firmicus.html Julius Firmicus Maternus : Profile of a Roman Astrologer]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אסטרולוגים
קטגוריה:נוצרים
קטגוריה:סופרים רומאים
קטגוריה:אישים שחיו במאה ה-4
חוקרת מקרי המוות

חוקרת מקרי המוות (באנגלית: The Coroner) היא סדרת דרמה בריטית של BBC Birmingham, בכיכובה של קלייר גוס בתפקיד ג'יין קנדי, חוקרת מקרי מוות המוצבת בעיירת חוף בדרום דבון. מאט ברדוק מככב לצדה בתפקיד סמל בילוש דייווי היגינס.

הסדרה כוללת עשרים פרקים ששודרו בשתי עונות. ב-2 במרץ 2017 הכריזה רשת ה-BBC שלא מתוכננות עונות נוספות.

==תקציר העלילה==
ג'יין קנדי חוזרת לעיירה לייטהייבן בתפקיד חוקרת מקרי המוות (coroner). היא עובדת בשיתוף פעולה עם דייווי היגינס, סמל בילוש במשטרת סאות' דארט. השניים היו נאהבים בצעירותם עד שהוא שבר את ליבה. הם חוקרים כל מקרה רצח פתאומי, אלים ובלתי מוסבר במחוז סאות האמס שבדרום דבון.

דמויות נוספות בסדרה הן: בת', בתה בן ה-15 של ג'יין קנדי; אמה ג'ודית; החבר של ג'ודית מיק סטורוק; וקלינט הולמן פקיד במשרד החוקרת.

==צוות השחקנים==
* קלייר גוס – ג'יין קנדי, חוקרת מקרי המוות
* מאט ברדוק – דייווי היגינס, סמל בילוש
* ביטי אדני – ג'ודית קנדי, אמה של ג'יין
* איוואן קיי – מיק סטורוק, הבעלים של הפאב "The Black Dog"
* אוליבר גום – קלינט הולמן, פקיד במשרד חוקר מקרי המוות
* גרייס הוג-רובינסון – בת' קנדי, בתה של ג'יין

==הפקה==
לפי ה-BBC, הסדרה אינה מבוססת על רבי המכר של מ ר הול ובהם "The Coroner". הול ציין שהוא אינו מאושר מ"הדמיון הרב", אבל ב-BBC אמרו שכל דמיון לספריו - אודות עורכת דין בת ארבעים ומשהו, שחוזרת למערב המדינה אחרי מערכת יחסים כושלת לתפקיד חוקרת מקרי המוות - הוא מקרי בלבד.

משרדי ההפקה מוקמו ברטינגטון ושם צולמו חלק מסצנות הפנים. הצילומים החלו באפריל 2015 ונמשכו 15 שבועות. כל שני פרקים היו עם אותו במאי, עוזר הבמאי ומנהל צילומים.

אתרי הצילום כללו את הופ קוב, דרטמות', טורקי (אנגליה), וברודסנד ביץ'.
<gallery>
The Old Custom House Bayards Cove Dartmouth Devon.JPG|בית המכס הישן בבייארד קוב
The Crooked Spaniards public house, Cargreen.jpg|Crooked Spaniards המבנה ששימש לצילומי הפאב
Gribbin Tower - geograph.org.uk - 1239648.jpg|מגדל גריבן בגריבן הד
</gallery>

==קישורים חיצוניים==
* 

* [https://www.bbc.co.uk/programmes/b08401zk "חוקרת מקרי המוות"] באתר BBC Programmes

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות
קטגוריה:סדרות משטרה ופשע
אגם פטרישה (אלברטה)

אגם פטרישה (באנגלית: Patricia Lake) הוא אגם בשטח הפארק הלאומי ג'ספר, בפרובינציית אלברטה שבקנדה. האגם ממוקם ליד העיירה ג'ספר, ונקרא על שם פטרישיה, נסיכת קונוט, נכדתה של המלכה ויקטוריה.

== פרויקט חבקוק ==

חלק מהניסויים של פרויקט חבקוק במהלך מלחמת העולם השנייה - תוכנית לבנות נושאת מטוסים שאינה ניתנת להטבעה, מחומר בנייה מורכב עשוי קרח ונסורת בשם "פייקריט", נערכו באגם פטרישה.

הניסויים הראשונים נערכו באגם לואיז. ובינואר 1943, הוחלט על ניסוי אב הטיפוס באגם פטרישה. אב הטיפוס המתוכנן היה אמור להיות באורך של 60 מטרים (עשירית מאורכו של הכלי המתוכנן). 

האגם נבחר בשל טמפרטורת המים הנמוכה (הספינה הנבנית עשויה מקרח), וכן בשל היותו מקושר בקווי רכבת המצויים בג'ספר, וכן באזור היו ממוקמים מתקני צבא אחרים. מרוחק, באזור זה כבר היה אימון צבאי מעורבות באזור, כמו הסוואה. בנוסף התגוררו באזור קהילות מנוניטים ודוחובורים אשר היו סרבני מצפון, ולכן לא התגייסו לצבא מחד, אך יכלו לעבוד בפרויקט מאידך (וכך לתרום לפרויקט המלחמתי).

הפייקריט הוא שילוב של קרח, נסורת, המתוחזקים על ידי קירור. במסגרת הניסוי החלו במרץ 1943 לבנות דגם ספינה תוך שימוש בקרח רגיל, בחלקו טבעי ובחלקו בקרור. בניית הדגם כללה בניית בקתת עץ על האגם הקפוא, בה הותקנו גופי קירור, וסביבה נבנה קיר קרח. המבנה נוסר מהאגם, והמשיך לצוף עליו. הקירור כובה בחודש יוני (וגופי הקירור נלקחו ממנו), והמבנה החל להימס, ורק לקראת ספטמבר שקע.

בצלילה שנערכה בשנות ה-70 של המאה ה-20 נמצאו השרידים של בקתת העץ, ובסמוך להם, לחוף האגם הוצב שלט המציין כי מדובר בניסוי מתקופת מלחמת העולם השנייה.

==תיירות==
שבילי הליכה מקשרים בין אגם פטרישה לעיירה ג'ספר, ולאתרי תיירות סמוכים אחרים: אגם פירמיד והר פירמיד.

האגם מהווה אתר מחנאות ונופש, וכן אתר דיג, שיט בסירות ובקיאקים ואתר צלילה.

== קישורים חיצוניים==

* [https://www.pc.gc.ca/en/pn-np/ab/jasper/activ/activ-experience/ete-summer/activitesnautiques-wateractivities/sports אגם פטרישה] באתר פארקי קנדה
* [https://www.todocanada.ca/city/jasper/listing/patricia-lake-jasper-national-park/ אגם פטרישה] באתר todocanada
* [https://www.explorejasper.com/patricia-lake/ אגם פטרישה] באתר explorejasper
* [https://www.alltrails.com/trail/canada/alberta/patricia-lake מסלולי ההליכה סביב אגם פטרישה] באתר alltrails
* [https://www.pc.gc.ca/en/pn-np/ab/jasper/activ/activ-experience/sentiers-trails מסלולי הליכה בפארק הלאומי ג'ספר] באתר פארקי קנדה
* [http://www.albertafishingguide.com/location/water/patricia-lake מדריך לדייגים באגם פטרישה] באתר albertafishingguide
* [http://divermag.com/habbakuk/ מדריך לצוללים באגם פטרישה] באתר divermag
;פרויקט חבקוק
* [http://www.goodeveca.net/CFGoodeve/patricia.html תצלומי הקמת אב הטיפוס של פרויקט חבקוק]
* [https://www.atlasobscura.com/places/operation-habbakuk-at-patricia-lake תיאור פרויקט חבקוק - בדיקת אב הטיפוס באגם פטרישה]
* [https://www.albertaunderwatercouncil.com/single-post/2016/10/10/Diving-Jaspers-Habbakuk-Wreck וידאו של צלילה לשרידי החבקוק]

==הערות שוליים==

פטרישה
פטרישה
חבקוק
אגם פטרישה (ויסקונסין)

אגם פטרישה (באנגלית: Patricia Lake) הוא אגם הממוקם על הגבול בין מחוז אוניידה ומחוז וילאס, במדינת ויסקונסין שבארצות הברית.

שטחו של האגם 0.17 קמ"ר (117 דונמים), ועומקו המרבי 7 מטרים.

האגם ממוקם צפונית מערבית לאגם קאוואגווסאגה (Kawaguesaga).

==תיירות==
האגם משמש לדיג, אולם אין אליו דרכי גישה, ושיט בסירות ממונעות באגם אסור. ניתן לדוג באגם דגי זאב נהרות צפוני, בס, וחמנוניים. 

לחופיו הדרומיים של האגם אתרי מחנאות.

== קישורים חיצוניים ==

* [https://dnr.wi.gov/lakes/lakepages/LakeDetail.aspx?wbic=1009600 אגם פטרישה] באתר ממשלת ויסקונסין
* [http://www.lake-link.com/lakes/lake.cfm?LakeID=3341 תצלום לוויין ומזג אוויר עדכני באגם פטרישה]
* [https://www.travelwisconsin.com/campgrounds/patricia-lake-campground-201275 אגם פטרישה] באתר travelwisconsin

==הערות שוליים==

פטרישה
פורטוגל באירוויזיון לרוקדים צעירים

פורטוגל השתתפה בתחרות האירוויזיון לרוקדים צעירים 4 פעמים, ב-1989, ב-1991, ב-2011 וב-2017.

== הרקדנים והריקודים שייצגו את פורטוגל באירוויזיון לרוקדים צעירים ==
{| class="wikitable sortable"
!שנה
!אמן
!ריקוד
!כוריאגרף
!חצי גמר
!גמר
|-
|1989
|אנה לסרדה
|לא ידוע
|לא ידוע
| -
|לא העפילה לגמר
|-
|1991
|סוניה לימה
|לא ידוע
|לא ידוע
| -
|לא העפילה לגמר
|-
|2011
|ריקרדו מקדו
|"Todos Os Ais São Meus"
|קתרינה מוריירה
| -
|לא העפיל לגמר
|-
|2017
|רחל פיידלגו
|"Esquiva"
|מריוס פטיפה
| -
|לא העפילה לגמר
|}

== ראו גם ==
* האירוויזיון לרוקדים צעירים
* פורטוגל באירוויזיון

== קישורים חיצוניים ==
* [http://www.youngdancers.tv/ Eurovision Young Dancers]

קטגוריה:אירוויזיון לרוקדים צעירים
קטגוריה:פורטוגל: תרבות
אוסטריה באירוויזיון לרוקדים צעירים

אוסטריה השתתפה בתחרות האירוויזיון לרוקדים צעירים 5 פעמים, ב-1987, ב-1989, ב-1993, ב-1995 וב-2001.

== הרקדנים והריקודים שייצגו את אוסטריה באירוויזיון לרוקדים צעירים ==
{| class="wikitable sortable"
!שנה
!אמן
!ריקוד
!כוריאגרף
!חצי גמר
!גמר
|-
|1987
|אריקה נובק
|Variation of the girl friends from "Raymonda"
|מ. פטיפה ונ. נורייב
|לא התקיים חצי גמר
| -
|-
|1989
|ג'רגן ונגר
|לא ידוע
|לא ידוע
| -
|לא העפיל לגמר
|-style="font-weight:bold; background:#CC9966;"
|1993
|ג'ורג' האטאלה
|"Vayamos al diablo, 5 Tangos"
|ה. ואן מנן
| -
|3
|-
|1995
|אוליבר פרייס
|“Taras Bulba: Gopak”
|ר. זקהרוב
| -
| -
|-
|2001
|ריינר קרנסטטר
|לא ידוע
|לא ידוע
| -
|לא העפיל לגמר
|}

== ראו גם ==
* האירוויזיון לרוקדים צעירים
* אוסטריה באירוויזיון

== קישורים חיצוניים ==
* [http://www.youngdancers.tv/ Eurovision Young Dancers] 

קטגוריה:אירוויזיון לרוקדים צעירים
קטגוריה:אוסטריה: תרבות
מתחם אנרג'י

מתחם אנרג'י הוא מתחם הכולל משרדים ומרכז מסחרי בחדרה. המתחם נמצא בבעלות חברת "אמירי גן".

== פעילות ==
מתחם אנרג'י הוא חלק מתוכנית הבניין העירונית שמספרה חד/1300. המתחם נבנה על אדמות אגרובנק, בשטח שבין תחנת הרכבת חדרה – מערב לכביש 2 וגבעת אולגה, ודרומית לשכונת וויצמן במערב העיר חדרה. בניית המתחם החלה בשנת 2015 והשלב הראשון במתחם שהוא המרכז המסחרי "מול החוף וילג'" הסתיים ב-2018.

המתחם כולל מרכז קניות גדול הכולל כשלוש קומות ובעתיד יכלול ארבעה מגדלי משרדים.

בניית מגדלי המשרדים החלה בשנת 2019.

== מול החוף וילג' ==
מול החוף וילג' הוא החלק המסחרי של המתחם וכעת החלק היחיד במתחם שנפתח ובנייתו הסתיימה באופן חלקי.
המרכז המסחרי כולל מעל ל-100 חניות בשתי קומות מסחריות, בריכת גלישה, ומתחם מזון הפתוח עד השעות הקטנות של הלילה. חניון המתחם כולל כ-1600 מקומות חנייה בשלושה מפלסים.
המרכז המסחרי אינו פתוח בשבת ונמתחה ביקורת על כך מטעם הציבור החילוני בעיר.

== נגישות ==
בתחילת דרכו של המתחם הנגישות למתחם הייתה ברכב פרטי בלבד פרט לקו אוטובוס פנימי שמספרו 1 הנכנס למתחם 7 פעמים ביום שעודנו פעיל.

בנובמבר 2019 החל לפעול במתחם חניון חנה וסע הכולל קו אוטובוס בתדירות גבוהה לתל אביב. בנוסף החלו מספר קווי אוטובוס מתל אביב ונתניה לעצור בסמוך למתחם בכיוון צפונה בלבד. בפברואר 2020 נוסף קו אוטובוס פנימי נוסף אשר עובר בסמוך למתחם בשעות העומס.

בשנת 2021 נבנה גשר להולכי רגל שיקשר את המתחם אל תחנת הרכבת.

== קישורים חיצוניים ==
* 
* 
* 
* 
* 

== הערות שוליים ==

חדרה
קטגוריה:חדרה: מבנים
קטגוריה:חדרה: כלכלה
רכס טרנסטייל

רכס טרנסטייל או מצוק טרנסטייל (באנגלית: Turnstile Ridge; מילולית "רכס מחסום כניסה מסתובב") הוא רכס הרים בקצהו הצפוני של רכס בריטניה באנטארקטיקה.

אורכו של הרכס 17 קילומטרים, והוא מצוי 6 קילומטרים צפונית לנונאטאק וסטהייבן.

==היסטוריה==
===מקור השם===
שמו של הרכס ניתן לו על ידי משלחת קרחון דרווין, שהייתה חלק מהמשלחת הטראנס-אנטארקטית של חבר העמים הבריטי, בשנת 1957.

הרכס נקרא בשם זה מאחר שהשלג שהועף ברוחות העזות הזכיר למשלחת מחסום כניסה מסתובב.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:15665 רכס טרנסטייל] באתר הסקר הגאולוגי של ארצות הברית
* [https://archive.usgs.gov/archive/sites/usarc.usgs.gov/Web_Flight_Indexes/Turnstile_Ridge/Page%201.html מפות רכס טרנסטייל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132974 רכס טרנסטייל] באתר הגאזט האנטארקטי של ממשלת אוסטרליה
* [https://data.aad.gov.au/aadc/mapcat/display_map.cfm?map_id=3636 מפת רכס טרנסטייל] באתר ממשלת אוסטרליה

== הערות שוליים ==

טרנסטייל
נונאטאק וסטהייבן

נונאטאק וסטהייבן (באנגלית: Westhaven Nunatak) הוא נונאטאק מתנשא, הממוקם ברכס בריטניה שבאנטארקטיקה, 6 קילומטרים דרומית לרכס טרנסטייל.

הנונאטאק הוא ההר המערבי ביותר ברכס בריטניה.

גובהו של נונאטאק וסטהייבן 2,240 מטרים מעל פני הים.

==היסטוריה==
===גילוי הנונאטאק ומקור שמו===

הנונאטאק התגלה לראשונה מן האוויר על ידי ג'י. ר. קליידון מחיל האוויר המלכותי של ניו זילנד, אשר נתן לנונאטאק את שמו (בשל מיקומו במערב הרכס).

הנונאטאק מופה ונחקר על הקרקע לראשונה על ידי משלחת קרחון דרווין, שהייתה חלק מהמשלחת הטראנס-אנטארקטית של חבר העמים הבריטי, בשנת 1957.

==לקריאה נוספת==
<div class="mw-content-ltr">• [https://books.google.co.il/books?id=uAY4AAAAIAAJ&pg=PA844&lpg=PA844&dq=%22Westhaven+Nunatak%22&source=bl&ots=CzQRKWQZQf&sig=3fPP6fja0hSpmmZp6kmgSnNZtb4&hl=en&sa=X&ved=2ahUKEwiyi6LezvLdAhVmlIsKHWvAAYIQ6AEwB3oECAQQAQ#v=onepage&q=%22Westhaven%20Nunatak%22&f=false New Zealand Journal of Geology and Geophysics], Dec 1962, PP 844, 847</div>

<div class="mw-content-ltr">• Alessandro Capra, Reinhard Dietrich, [https://books.google.co.il/books?id=cisZg4uXDaUC&pg=PA28&lpg=PA28&dq=%22Westhaven+Nunatak%22&source=bl&ots=pObLwsfmN_&sig=vJ_6EVk_-T-hOEOxybJ3oQpf31s&hl=en&sa=X&ved=2ahUKEwjEqr7szvLdAhWnpYsKHWU0BnE4ChDoATAAegQICBAB#v=onepage&q=%22Westhaven%20Nunatak%22&f=false Geodetic and Geophysical Observations in Antarctica: An Overview in the IPY Prespective], PP 17, 28</div>

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA380&lpg=PA380&dq=%22Westhaven+Nunatak%22&source=bl&ots=PEnqqXvgXD&sig=ZUT6NWB2mA0uNQYJHlnpU0ieySU&hl=en&sa=X&ved=2ahUKEwjEqr7szvLdAhWnpYsKHWU0BnE4ChDoATABegQICRAB#v=onepage&q=%22Westhaven%20Nunatak%22&f=false The Transantarctic Mountains: Rocks, Ice, Meteorites and Water], PP 298, 392</div>

<div class="mw-content-ltr">• I.B. Campbell, G.G.C. Claridge, [https://books.google.co.il/books?id=WfhG-Qxz8psC&pg=PA192&lpg=PA192&dq=%22Westhaven+Nunatak%22&source=bl&ots=Nyo227u-GY&sig=gMu9ousgAN4Q6qiis6dvRc2FSfA&hl=en&sa=X&ved=2ahUKEwjEqr7szvLdAhWnpYsKHWU0BnE4ChDoATADegQIBhAB#v=onepage&q=%22Westhaven%20Nunatak%22&f=false Antarctica: Soils, Weathering Processes and Environment], P 192</div>

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:16450 נונאטאק וסטהייבן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133590 נונאטאק וסטהייבן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=1848 נונאטאק וסטהייבן] באתר הגאזט האנטארקטי SCAR של ממשלת אוסטרליה
* [https://www.geographic.org/geographic_names/antname.php?uni=16450&fid=antgeo_125 תצלום לוויין של נונאטאק וסטהייבן]
* [https://soils.landcareresearch.co.nz/themes/custom/static/reports/rsr/antSoilSites_sde383.html נתונים גאולוגיים והרכב הקרקע של הנונאטאק]
* 

== הערות שוליים ==

וסטהייבן
וסטהייבן
ג'ורג'טאון (אסנשן)

ג'ורג'טאון (באנגלית: Georgetown) היא עיר הבירה של האי אסנשן, חלק מהטריטוריה הבריטית שמעבר לים: סנט הלנה, אסנשן וטריסטן דה קונה . העיר ממוקמת בחופו המערבי של האי.

בעיר מתגוררת כמחצית מאוכלוסיית האי אסנשן.

העיר נוסדה ב-1815 בידי הצי המלכותי הבריטי ונקראה על שם ג'ורג' השלישי, מלך הממלכה המאוחדת.

== קישורים חיצוניים ==

קטגוריה:ערי בירה
קטגוריה:סנט הלנה, אסנשן וטריסטן דה קונה
ג'קי אפיה

ג'קי אגיימנג אפיה (באנגלית: Jackie Agyemang Appiah; נולדה ב-5 בדצמבר 1983) היא שחקנית גנאית-קנדית. עבור עבודתה כשחקנית, היא זכתה במספר פרסים ומועמדויות, כולל פרסים עבור השחקנית הטובה ביותר ב-2010 בפרסי האקדמיה האפריקאית לקולנוע; ופרס שחקנית המשנה הטובה ביותר בפרסי האקדמיה בשנת 2007.

== קורות חיים ==
אפיה היא הצעירה מבין חמישה ילדים. היא נולדה ב טורונטו וחייתה בשנותיה הראשונות בקנדה, ואז עברה לגאנה עם אמה בגיל 10. אביה נשאר בקנדה.

== קריירה ==
אפיה התחילה את הקריירה שלה כשחקנית כשאדוארד סדו ג'וניור, התסריטאי של סדרת הטלוויזיה Things We Do For Love הזמין אותה לגלם את תפקיד אניונאם בלאגוג'י. היא המשיכה לתפקידים נוספים בטלוויזיה בסדרות Tentacles, Games People Play, Sun-city ועוד. עם הפופולריות הגדלה שלה, היא גם שיחקה במספר סרטים גנאים.

=== פריצה לנוליווד ===
בשל תפקידיה הקולנועיים, ביניהם Beyoncé - The President Daughter, Princess Tyra, Passion of the Soul, Pretty Queen, The Prince's Bride, The King is Mine ו- The Perfect Picture, אפיה כבר הייתה מוכרת בנוליווד. הפריצה שלה שם הביאה אותה לתפקידים גם בתעשיית הסרטים הגדולה של אפריקה, ובין הסרטים הבולטים שהשתתפה בהם כלולים Black Soul ו- Bitter Blessing, לצד השחקן רמזי נואה, ואת My Last Wedding, לצד שחקן נוליווד אמקה אייק.

בשנת 2013 היא זכתה בפרס השחקנית הבינלאומית הטובה ביותר בטקס פרסי שחקני המסך של פפירוס מגזין (PAMSAA) שנערך בעיר אבוג'ה.

== פרסים ==
{| class="wikitable" style="margin-bottom: 10px;"
!שנה
!פרס
!קטגוריה
!מועמד
!תוצאה
|-
|2007
|פרסי האקדמיה האפריקאית לקולנוע
|שחקנית המשנה הטובה ביותר
|Beyonce: The President Daughter
|
|-
| rowspan="3" |2010
|פרסי האקדמיה האפריקאית לקולנוע
|השחקנית הטובה ביותר
|The Perfect Picture
|
|-
|פרסי הקולנוע של גאנה
|השחקנית הטובה ביותר
|4 plays
|
|-
|פרסי הבידור City People
|השחקנית הגנאית הטובה ביותר
|
|
|-
| rowspan="2" |2011
|פרסי הקולנוע של גאנה
|השחקנית הטובה ביותר (אנגלית)
|Reason To Kill
|
|-
|2011 Nigeria Entertainment Awards
|Pan African Actress Of The Year
|
|
|-
| rowspan="3" |2012
|פרסי הקולנוע של גאנה
|השחקנית הטובה ביותר
|Grooms Bride
|
|-
|Ghana National Youth Achievers Awards
|Performing Arts
|
|
|-
|African Women Of Worth Awards
|השחקנית הטובה ביותר
|
|
|-
| rowspan="6" |2013
|2013 Africa Magic Viewers Choice Awards
|השחקנית הטובה ביותר בסרט דרמה
|The Perfect Picture
|
|-
| rowspan="2" |פרסי הקולנוע של גאנה
|השחקנית הטובה ביותר
| rowspan="2" |Cheaters
|
|-
|השחקנית האהובה של Glits Magazine
|
|-
|Nafca
|השחקנית הטובה ביותר בתפוצה
|Turning Point
|
|-
|Pyprus Magazine Screen Actors Awards
|השחקנית הבינלאומית הטובה ביותר
|
|
|-
|The F.A.C.E List Awards (USA)
|Achievement In Africa Entertainment
|
|
|-
| rowspan="3" |2014
|2014 Africa Magic Viewers Choice Awards
|השחקנית הטובה ביותר בקומדיה
|Cheaters
|
|-
| rowspan="2" |פרסי הקולנוע של גאנה
|השחקנית הטובה ביותר
| rowspan="2" |Sisters At War
|
|-
|השחקנית האהובה
|
|-
| rowspan="2" |2015
|2015 Africa Magic Viewers Choice Awards
|השחקנית הטובה ביותר בקומדיה
|A Letter From Adam
|
|-
|2015 Ghana Movie Awards
|השחקנית האהובה
|
|
|}

== פילמוגרפיה ==

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה קנדיות
קטגוריה:שחקניות קולנוע וטלוויזיה גנאיות
קטגוריה:קנדיות שנולדו ב-1983
קטגוריה:קנדים שנולדו ב-1983
משה אברבנאל

משה אברבנאל (25 בפברואר 1882 - 10 באוגוסט 1961) היה יוזם ומייסד ראינוע עדן, בית הראינוע הראשון של תל אביב.

==קורות חיים==
משה אברבנאל נולד בליוזנה שבפלך מוהילב לחיים, שהיה סוחר בקרמנצ'וג. משפחת אביו התייחסה למגורשי ספרד וצאצאיו של דון יצחק אברבנאל, ומשפחת אמו הייתה ממשפחתו של האדמו"ר רבי שניאור זלמן מלאדי, אבי חסידות חב"ד. בילדותו למד בחדר מסורתי ואחר כך בבית ספר.

בין השנים 1902–1912 היה סוחר ותעשיין אריגים ברוסיה, ובשנת 1913 עלה לארץ ישראל והשתקע ב-1914 בתל אביב. הוא בנה את ביתו ברחוב הגלבוע 3 בעיר.

מיד עם הגיעו לארץ ישראל הציע להקים בתל אביב הקטנה בית סינמטוגרף (ראינוע). הייתה לכך התנגדות בוועד תל אביב, אך מעטים תמכו ברעיון, ואחד מהם - מרדכי וייסר - נכנס לשותפות עם אברבנאל, וכך הצליח להוציא את תוכניתו לפועל ולהקים את ראינוע "עדן". את השם "עדן" נתן הסופר ש. בן-ציון, שהיה חברו הטוב של מרדכי וייסר. ב-1913 קיבלו מוועד תל אביב זיכיון בלעדי להפעילו למשך 13 שנים. הראינוע נחנך בסרט 'ימי פומפיאה האחרונים'.

לאחר פטירת וייסר המשיך אברבנאל בשותפות עם בנו משה, ומאוחר יותר הפעיל עמו בשותפות את קזינו גלי אביב, מבנה מיוחד שעמד על כלונסאות בחוף הים מעל המים.

אברבנאל נפטר ביום חמישי 10 באוגוסט 1961 בבית החולים איכילוב ונקבר למחרת היום בבית הקברות קריית שאול בתל אביב.

אחד מנכדיו הוא עודד אברבנאל (1925-2022), מראשוני חיל האוויר הישראלי ומבכירי טייסי אל על בשנות ה-70 של המאה ה-20.

==לקריאה נוספת==
* 'אברבנאל, משה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 21. 

==קישורים חיצוניים==
*[https://web.archive.org/web/20090222214159/http://www.filmography.co.il/%D7%A7%D7%95%D7%9C%D7%A0%D7%95%D7%A2_%D7%99%D7%A9%D7%A8%D7%90%D7%9C%D7%99_-_%D7%A1%D7%A8%D7%98%D7%99%D7%9D_-_%D7%94%D7%A1%D7%A8%D7%98_%D7%94%D7%A2%D7%91%D7%A8%D7%99_%D7%94%D7%9E%D7%95%D7%A7%D7%93%D7%9D/Entry_66/%D7%A7%D6%B7%D7%93%D6%B0%D7%9E%D6%B7%D7%AA_%D7%A2%D6%B5%D7%93%D6%B6%D7%9F_-_%D7%A4%D7%A8%D7%A7%D7%99%D7%9D_%D7%9E%D7%94%D7%92%D7%93%D7%AA_%D7%91%D7%99%D7%AA_%D7%94%D7%A7%D7%95%D7%9C%D7%A0%D7%95%D7%A2_%D7%94%D7%A8%D7%90%D7%A9%D7%95%D7%9F_%D7%91%D7%AA%D7%9C-%D7%90%D7%91%D7%99%D7%91.html קַדְמַת "עֵדֶן" - פרקים מהגדת בית הקולנוע הראשון בתל אביב]
* 
* 

==הערות שוליים==

קטגוריה:ישראלים ילידי בלארוס
קטגוריה:אנשי עסקים יהודים בלארוסים
קטגוריה:אנשי עסקים ביישוב
קטגוריה:אנשי העלייה השנייה
קטגוריה:תל אביב-יפו: אישים
קטגוריה:היישוב: קולנוע
קטגוריה:ישראלים שנולדו ב-1882
קטגוריה:ישראלים שנפטרו ב-1961
בית כהן-שרת

בית כהן-שרת הוא מבנה שהוקם בשנת 1933 בשכונת תל בנימין ברמת גן כביתם של יהודית והיינריך (חירם) כהן ושימש בין השנים 1949–1953 כביתו של ראש הממשלה השני, משה שרת. הבית מיועד לשימור על ידי עיריית רמת גן.

בשנת 2022 שימש המקום אתר צילום של הסרט גן קופים, בבימויו של אבי נשר. בסרט מוצג המבנה כביתו של גיבור העלילה הסופר אמיתי קריב (המגולם על ידי השחקן אדיר מילר).

== תיאור הבית ==
הבית בן שתי הקומות נבנה בסגנון הבינלאומי ובהשפעה הקוביסטית על ידי האדריכלית ג'ניה אוורבוך, מחלוצות האדריכלות הבינלאומית בישראל.

התפיסה הקוביסטית ייחודית בשליטה בבית, שאינה רק בחזית הבית, אלא גם בעיצוב הפנים הפונקציונלי ועיצוב הנוף והגינה, הכוללת בריכות נוי ומזרקה.

== היסטוריה ==
הוקם ב-1933 בשכונת תל בנימין ברמת-גן עבור הזוג יהודית, נכדתו של אהרן שלוש, והיינריך (חירם) כהן, בנקאי ידוע מתל אביב, ממייסדי העיר נהריה ומייסד תנועת הצופים ברמת גן. הזוג בחר לעבור לשכונת תל בנימין הכפרית כדי להתרחק מהרעש בתל אביב, בה הייתה בבעלותם חנות הכלבו ״חפצי בה״ שהייתה באותם ימים הגדולה בארץ. הבית היה אחד מעשרת הבתים הראשונים שהוקמו בשכונה.

בשנת 1949 נרכשה הווילה על ידי רשויות מדינת ישראל עבור שר החוץ משה שרת שעבר להתגורר במבנה, באותה תקופה התגוררו באותה שכונה ובסמיכות לבית שגרירים רבים, ביניהם שגריר ארצות הברית הראשון, ג'יימס מקדונלד. בשנת 1953 לאחר שנבחר שרת לכהן כראש הממשלה השני של מדינת ישראל הפך הבית למעונו של שגריר איטליה שהתגורר בו עד 1988, אז עבר לבית אחר בשכונה, מאז נותר הבית נטוש.

ב-2012 נכלל הבית בתוכנית השימור של עיריית רמת גן. ב-2013 אושרה תוכנית שימור והסבה של הבית וצפוי לעבור שיפוץ, במסגרתו יוסב למבנה ציבורי-עירוני להשכלת מבוגרים.

== גלריית תמונות ==
<gallery>
קובץ:וילה שרת 4.jpg|בית כהן-שרת, לפני קום המדינה
קובץ:Ramat-Gan-Cohen-Sharet-House-39.jpg|חזית הבית הנטוש, 2020
קובץ:Ramat-Gan-Cohen-Sharet-House-49.jpg|מבט לאחורי הבית, 2020
קובץ:Ramat-Gan-Cohen-Sharet-House-61.jpg|פנים הבית, 2020
</gallery>

== קישורים חיצוניים ==

== הערות שוליים ==

קטגוריה:אתרי מורשת במחוז מרכז
כהן-שרת
קטגוריה:משה שרת
קטגוריה:משפחת שלוש
קטגוריה:רמת גן: מבנים לשימור
קטגוריה:רמת גן: מבנים
קטגוריה:תל בנימין
ארטיום לובוב

ארטיום לובוב (ברוסית: Артём Лобов; נולד ב-11 באוגוסט 1986 בגורקי, רוסיה הסובייטית, ברית המועצות) הוא אמן לחימה מעורבת רוסי-אירי מקצועני המתחרה במשקל נוצה באליפות הלחימה האולטימטיבית. מתחרה באופן מקצועני מאז 2010 כחבר בצוות "הלוחם האולטימטיבי: צוות מקגרגור נגד צוות פאבר" והוא גם התחרה ב-ACB, כמו גם בארגוני ההיאבקות הבריטים. הוא חי בדבלין וחבר בצוות SBG אירלנד.

חברו הטוב של קונור מקגרגור.

== אליפויות והישגים ==
=== אמנויות לחימה משולבות ===
* אליפות הלחימה האולטימטיבית
** קרב הלילה (פעם אחת) נגד <small>קאב סוונסון</small>

==קישורים חיצוניים==
* 

קטגוריה:לוחמי אמנויות לחימה משולבות
קטגוריה:אמני לחימה רוסים
קטגוריה:רוסים שנולדו ב-1988
סת' לואו

סת' לואו (Seth Low; 18 בינואר 1850 – 17 בספטמבר 1916) היה מורה ופוליטיקאי אמריקאי. כיהן כראש עיריית ברוקלין, כנשיא אוניברסיטת קולומביה וכראש עיריית ניו יורק.

== ביוגרפיה ==
לואו גדל בברוקלין. השלים את השכלתו בשנת 1870 באוניברסיטת קולומביה. בשנת 1880 לואו ובת זוגו אן וורו סקולי, בתו של השופט בבית המשפט העליון של ארצות הברית בנג'מין רובינס קרטיס , לא נולדו להם ילדים ואימצו שלושה ילדים.

==== ראש עיריית ברוקלין (1881–1884) ====
בשנת 1881 נבחר לואו לתפקיד ראש עיריית ברוקלין. לואו לא המשיך בקדנציה שלישית בשנת 1885, עקב תמיכתו במועמדותו של גרובר קליבלנד בבחירות לנשיאות ארצות הברית 1884 כנגד ג'יימס בליין.

כראש עיריית ברוקלין פעל להקמת בתי ספר חדשים, חלוקת ספרי לימוד לתלמידים. פעל לחיזוק מעמדה של ברוקלין באספה הכללית.

==== נשיא אוניברסיטת קולומביה (1890–1901) ====
לאחר כהונתו כראש עיריית ברוקלין, בשנת 1890, קיבל לואו את תפקיד נשיא "קולומביה קולג'", הוא שינה את שמה ל"אוניברסיטת קולומביה", והעביר אותה ממידטאון מנהטן למיקומה הנוכחי במורנינגסייד הייטס .

ב-4 ביולי 1899 היה לואו אחד מנציגות ארצות הברית וועידת השלום הבינלאומית בהאג, יחד עם אלפרד תייר מהן.

==== ראש עיריית ניו יורק (1902–1903) ====
לואו התמודד בבחירות הראשונות לראשות עיריית ניו יורק המאוחדת, אך לא נבחר בשל מחלוקת עם טמאני הול.

בבחירות בשנת 1901 נבחר לואו. בבחירות נתמך לואו על ידי הסופר מארק טוויין. והחל בתפקידו מ-1 בינואר 1902. לואו פעל להורדה במיסים ולשיפור במערכת החינוך. לואו התמודד בשנית בבחירות בשנת 1903 ולא נבחר, וסיים את תפקידו ב-31 בדצמבר 1903.

==== חיים מאוחרים ====
משנת 1907 היה יו"ר אוניברסיטת טסקיגי . בנוסף כיהן כנשיא המכון הארכאולוגי של אמריקה , נשיא הפדרציה האזרחית הלאומית וכסגן נשיא האקדמיה למדעים של ניו יורק.

באביב 1916 חלה בסרטן, ומת ב-17 בספטמבר 1916.

== קישורים חיצוניים ==

* 
* 
* 

<div class="mw-content-ltr">
* [http://www.anb.org/view/10.1093/anb/9780198606697.001.0001/anb-9780198606697-e-0900448 Low, Seth], American National Biography 
</div>

== הערות שוליים ==

קטגוריה:ראשי עיריית ניו יורק
קטגוריה:נשיאי אוניברסיטת קולומביה
קטגוריה:חברי המפלגה הרפובליקנית (ארצות הברית)
קטגוריה:ברוקלין
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1850
קטגוריה:אמריקאים שנפטרו ב-1916
סנדהמן

סנדהמן (בשוודית: Sandhamn) הוא יישוב קטן באי סנדון שבאיי סטוקהולם, שוודיה. היישוב ממוקם כ-50 קילומטרים מזרחית לעיר סטוקהולם.

לסנדהמן נמל טבעי מהחשובים באיי סטוקהולם, עם גישה נוחה לבירה השוודית. סנדהמן הוא אתר נופש ימי פופולרי החל משלהי המאה ה-19 ולמרות שמתגוררים בו כמאה תושבים קבועים, מספר התושבים בקיץ מגיע לבין 2,000 ל-3,000. הנמל המקומי יכול לקבל 350 אוניות בו זמנית. באי מתקיימת מדי שנה תחרות השיט 'Gotland runt' (שוודית: סובב גוטלנד), תחרות השיט היוקרתית ביותר בים הבלטי ומשתתפות בו כ-300 סירות שיט בממוצע.

==היסטוריה==
האי סנדון מוזכר לראשונה במסמכים היסטוריים מהמאה ה-13 כשמגנוס השלישי, מלך שוודיה, שלח מכתב ובו תרומה למנזר סנט קלייר בסטוקהולם. עד המאה ה-17 האי ככל הנראה לא היה מיושב ותושבי האיים השכנים השתמשו בו כמרעה. במהלך כהונתו של קרל האחד עשר, מלך שוודיה (1697–1660), המעבר הימי בסנדהמן נפתח לייבוא סחורה. עם גדילת ייבוא הסחורה, גדל הצורך בנתבים ובשלהי המאה ה-17 הגיעו המתיישבים הקבועים הראשונים לאי ולסנדהמן בפרט.

באמצע המאה ה-19, לאור גדילת הסחר באזור, מרבית תושבי אקנו (Eknö) השכנה עברו אל סנדהמן ושם השתקעו. במהלך המחצית השנייה של המאה ה-19, התגוררו בסנדהמן 300 תושבים, מה שהפך את סנדהמן לאחד היישובים הגדולים באיי סטוקהולם. באותן שנים הפך היישוב לפופולרי ולאתר נופש עבור בני המעמד הגבוה. בסוף המאה, מועדון היאכטות המלכותי של שוודיה החל לארגן באזור תחרויות שיט עקב קרבתה של סנדהמן לבירה השוודית.

החל משנת 1937 נערכת ביישוב תחרות שיט ליאכטות בשם "Gotland runt" (שוודית: סובב גוטלנד). מסלול השיוט מתחיל ומסתיים בסנדהמן ובמהלכו מקיפות היאכטות את האי גוטלנד.

==סנדהמן בתרבות הפופולרית==
* בסדרת ספרי מילניום, שהפכה לסדרת סרטים, לדמות מרכזית בשם מיקאל בלומקוויסט יש בקתה בסנדהמן אליה הוא מגיע כדי להירגע או לכתוב.
* סדרת הדרמה 'רציחות סנדהמן' מצולמת באי.

==גלריה==
<gallery>
קובץ:Sandhamn February 2013 04.jpg|סנדהמן בתצלום אווירי
קובץ:Sandhamns lotsstation.jpg|תחנת הניתוב של סנדהמן 
קובץ:Sandhamns bageri.jpg|מאפיה בסנדהמן
קובץ:Sandhamns tullhus.JPG|בית המכס של סנדהמן
קובץ:Sandhamns kapell August 2015 02.jpg|קפלה בסנדהמן אשר נבנתה בשנת 1934
</gallery>

==קישורים חיצוניים==

* 

==הערות שוליים==

קטגוריה:שוודיה: יישובים
On Monday of Last Week

ביום שני בשבוע שעבר (באנגלית: On Monday of Last Week) הוא סרט מסוגת דרמה משנת 2017 אשר עוקב אחר חייה של, קמרה, אישה ניגרית, במסעה למימוש עצמי. הסרט נכתב ובוים על ידי הבמאית, והמפיקה הגנאית, אקוסואה אדומה אווסו.

הסרט מבוסס על הסיפור The Thing Around Your Neck On Monday of Last Week של צ'יממנדה נגוזי אדיצ'יה, סופרת ופמיניסטית ניגרית.

הסרט הוא סרט קצר באורך של 14 דקות.

==שחקנים==
* קרין פרסונס - טרייסי
* פיטר ריני - ניל
* ג'יל שקנר - מארן

==פרסים והוקרה==
הסרט היה מועמד לפרס פרס האקדמיה האפריקאית לקולנוע בתור הסרט הקצר הטוב ביותר בשנת 2017, וכן היה מועמד לפרס הסרט הקצר הטוב ביותר בפסטיבל הסרטים הבינלאומי בסיאטל, ב-2018.

==קישורים חיצוניים==

*

== הערות שוליים ==

קטגוריה:סרטי 2017
תיאור כל העולם ועמיו

תיאור כל העולם ועמיו (בלטינית: Expositio totius mundi et gentium) הוא סקר גאוגרפי-מסחרי קצר, שנכתב על ידי אזרח אנונימי של האימפריה הביזנטית, שחי בזמן שלטונו של הקיסר קונסטנטיוס השני. המקור היווני, שנתחבר בין השנים 350–362 לספירה, אבד, אולם הגיע לידינו באמצעות שני תרגומים לטיניים שנעשו במהלך המאה ה-6.

החיבור מורכב משלושה חלקים. הראשון (סעיפים 1–21) מתאר ארצות ממזרח לאימפריה הרומית וכולל את המידע הגאוגרפי הכי אגדתי והפחות מדויק. החלק השני (סעיפים 22–62), הארוך ביותר, מתאר את הפרובינקיות של האימפריה ביבשת, ואילו השלישי (סעיפים 63–68) מתאר פרובינקיות באיים.

== המחבר האנונימי ==
מעט ידוע על המחבר האנונימי של החיבור, אולם רמזים מתוך הטקסט משמשים לאיסוף מידע. יש עיסוק בולט בחיבור במסחר וערי נמל.
הסביבה הכלכלית שולטת בחיבור והמחבר עוסק רבות במוצרים של האדמה והתעשייה, במיוחד בטקסטיל.
הוא מציין 61 ערים, שרק 16 מתוכן נמצאות בחלק המערבי של האימפריה.
נראה כי המחבר הכי קשור לערי סוריה, פיניקיה וארץ ישראל. בדרך כלל מניחים שהמחבר היה יליד סוריה.

גם דתו של המחבר היא תעלומה. בזמן שהוא מזכיר סופרים יוונים רבים (ברוסוס, מנתון, אפולוניוס מסתורי, מנאנדרוס מאפסוס, הרודוטוס ותוקידידס), הוא כמעט ואינו מראה סימן כלשהו להשפעה על ידם, או לחינוך משמעותי כלשהו, וייתכן שרק ידע אודותם באמצעות היכרותו עם החיבור נגד אפיון של יוסף בן מתתיהו, שאותו הוא מכנה "מורה היהודים".

מצד אחד, סביר יותר שיוספוס היה ידוע לנוצרי. הטקסט גם כולל אזכורים מתוך הביבליה וביטויים נוצריים. אלא שהטקסט אינו מראה עניין בכנסיות או באתרים הקדושים המתועדים באיטינראריום הנוצרי המאוחר יותר, והוא נוטה יותר לציין בעיר משחקים מרתקים, יינות טובים ונשים יפות, בזמן שהוא מציג חיבה ברורה כלפי פולחנים פגניים.

== תרגומים לטיניים ==
אחד התרגומים ששרדו, שמתוכו נלקח שמו הידוע של החיבור (Expositio totius mundi), כיום אבד גם הוא, אולם נשמר על ידי ז'אק גודפרוי בהדפסה של הטקסט משנת 1628. תרגום אחר, מתוך כתב יד שהוחזק במנזר בנדיקטי בקאווה דה טירני , ליד נאפולי, פורסם ב-1831 על ידי אנג'לו מאי ונושא את השם "תיאור כל העולם" (Descriptio totius mundi). ה-"Descriptio" מקוצר יותר מה-Expositio, אולם הוא כתב היד היחיד הכולל את תחילתו של החיבור.

==ארץ ישראל בחיבור==
בין ערי ארץ ישראל, המחבר מציין את קיסריה ומגדיר אותה כעיר מקסימה שופעת בכל דבר. העיר רשומה גם כאחת מערי פיניקיה וסוריה המשתתפות במשחקי הקירקוס, והיא ידועה גם בשל הצגות הפנטומימה שלה. ערים נוספות בארץ ישראל שניתן להן חשיבות בחיבור, הן ניאפוליס (שכם), פתולימאיס (עכו), אלאותרופוליס (בית גוברין), סקיתופוליס (בית שאן) המפורסמת בשל תעשיית הפשתן שלה, יריחו המגדלת את עץ התמר הידוע בשם "ניקוליאה", לוד, עזה ואשקלון המפורסמת בשל מתאבקיה. את עכו ובית גוברין כולל המחבר בין מספר ערים "מצוינות". קיסריה, שכם ולוד "מייצאות ארגמן באיכות גבוהה". כל הערים הללו "ידועות עבור פוריותן בדגן, יין וזיתים, ויש בהן מכל טוב".

==קישורים חיצוניים==
* [https://web.archive.org/web/20170224055648/https://etd.ohiolink.edu/rws_etd/document/get/osu1166462501/inline Woodman, J. E., 1964. The Expositio totius mundi et gentium: Its Geography and Its Language. MA Thesis, The Ohio State University]

==הערות שוליים==

קטגוריה:גאוגרפים ביזנטים
קטגוריה:ספרות ביזנטית
קטגוריה:ספרות בשפה הלטינית